
Demersul analitic pe care această a doua parte a studiului dedicat cantatei baroce 
franceze pe tema mitului Orfeu“! îl întreprinde, este centrat pe ilustrarea elementului dramatic 
prezent exclusiv în cadrul discursului literar-muzical impus de particularitatea genului 
cantatei în contextul stilistic al epocii. 

După cum afirmam în prima parte a studiului de față, cantata barocă franceză este 
principalul gen vocal-instrumental care a animat viața muzicală franceză în perioada cuprinsă 
între Lully şi Rameau, respectiv primele trei decenii ale secolului al XVIII-lea. Contextul 
socio-cultural al vremii, care cuprindea şi o anumită politică culturală exclusivistă a regalității 
în ceea ce priveşte producţiile de operă, impunea găsirea unor soluţii eficiente, iar cantata, 
importată de la italieni, oferea un cadru ideal: necesitatea investirii unor resurse financiare 


rezonabile, aparat vocal-instrumental redus (o voce solo, continuo şi, eventual, unul sau două 


*! Tatiana Oltean, Mitul ,, Orfeu” în cantata barocă franceză, de la Charpentier la Rameau. Ipostaze ale 
dramaticului. Partea I - Repere teoretice, in rev.: „Lucrări de Muzicologie", vol. XXV, nr. 1/2010, Editura 
MediaMusica, Cluj-Napoca, pp. 57-74. 

instrumente obligato”, iar spre finalul perioadei, formaţie instrumentală mai extinsă) şi o 
pleiadă de tineri compozitori francezi dornici să se afirme, care beneficiau astfel de 
posibilitatea de a se face cunoscuţi şi apreciaţi în cadrul stagiunilor de cantate. Dar noul gen, 
îmbrățişat inițial cu o oarecare reticentá de francezi, trebuia să satisfacă necesitățile unui 
public obişnuit cu producţiile scenice sofisticate, opulente şi, evident, costisitoare, şi care erau 
un veritabil spectacol nu numai al urechii, dar mai ales al ochiului. 

După perioada de apogeu a comediilor-balet ale celebrului cuplu creator 
Moliére-Lully, exigenta publicului în legătură cu nivelul de tensiune dramatică pe care faptul 
artistic trebuia să îl producă impunea apropierea cantatei (ca gen conceput de compozitorii 
italieni drept unul eminamente lirico-epic) de polul dramaticului, iar soluțiile în acest sens, în 
lipsa stimulului vizual, nu puteau să rezide decât în dezvoltarea parametrului dramatic în 
expresia vocal-instrumentală însăşi; faptul, odată împlinit, şi-a răsfrânt consecinţele benefice 
asupra genurilor spectaculare franceze ale secolelor al XVIII-lea şi al XIX-lea. Să amintim 
aici cazul lui Jean-Philippe Rameau care, în cele opt cantate păstrate până astăzi, compuse în 
preambulul creaţiilor sale scenice, se foloseşte de genul cantatei pentru a-și „exersa” forța de 
expresie dramatică pur muzicală pe care avea să o valorifice şi să o perfecționeze în tragediile 
sale lirice. 

Rezumám în rândurile care urmează complexul de tehnici de potentare a 
dramatismului muzical pe care le-am avut în vedere în cadrul analizelor celor patru cantate pe 
tema Orfeu din creația muzicală barocă franceză, pe care le-am grupat în trei aspecte esenţiale 


ale analizei: 


a. Particularităţile micro- şi macrostructurii ca factori de potentare a efectului 


dramatic 


Am inclus în acest prim aspect al analizei noastre elemente precum trecerea de la o 
tipologie de discurs la alta (polifonic imitativ sau liber, armonic, secvențial) ca element cu 
valențe dramatice de structurare a discursului muzical, planuri tonale, ritmul general al 
discursului literar-muzical ca factor determinant al balansului între liric, epic şi dramatic, 


ilustrat in particularitátile discursului de tip recitativic, în corelaţie cu cel specific ariei. 


*2 În practica epocii, în contextul cultural francez, existența sau nu a instrumentului obligato era desemnată chiar 
din titlul lucrării (cantatei), prin sintagmele „avec symphonie”, respectiv „sans symphonie”. 

Determinant în acest context este rolul reprizei (literare şi muzicale), ca factor de 
structurare, dar şi de potentare dramatică, a discursului muzical; o tehnică cu totul specială ce 
ar putea fi asimilată ideii de repriză este repetiţia tematică“? respectiv revenirea la o tonalitate 
sau la o idee muzicală anterioară, pentru a întări coerenţa discursului şi dramatismul expresiei. 
O particularizare a acesteia este tehnica ecoului, in care un gând, o amintire, o imagine sau un 
jurământ, o promisiune anterioară a personajului revine în prezentul acțiunii, dar cu una sau 
două voci instrumentale mai puțin, ca şi cum ea ar fi enunțată doar în interiorul, in memoria 
eroului. 


b. Evidenţierea simbiozei text-muzică 


Acest aspect al analizei va fi particularizat printr-o serie de parametri care circumscriu 
problematica luată în discuție, cum ar fi: asocierea unor cuvinte-cheie ale libretului cu 
anumite contexte ritmico-melodice, de ambitus si timbralitate, de colorit cromatic, 
înveşmântarea armonică a anumitor cuvinte sau versuri, schimbările de ritm şi metru cu rol 
retoric în cadrul discursului muzical-dramatic, rolul retoric şi expresiv al pauzei etc. Nu în 
ultimul rând, sunt luate în discuţie potentialitátile dramatice ale mitului în sine în cele patru 
versiuni componistice, momentele specifice ale mitului decupate de către cei patru autori şi 
viziunea de ansamblu asupra acestuia, precum şi unicitatea mesajului pe care fiecare dintre 
cele patru lucrări o transmite. 


c. Valorificarea timbralitátii instrumentale şi a instrumentalitátii în genere 


Am acordat o atentie specialá acestui aspect in cadrul analizei, intrucát considerám cá 
el deţine rolul precumpánitor in realizarea efectului dramatic în cantata franceză, fiind 
constientizat nu numai de compozitori, dar şi de teoreticienii vremii, aşa cum vom vedea mai 
jos. 

Ín cadrul unor cercetári recente asupra expresivitátii instrumentale in genul cantatei 
baroce franceze“, muzicologul Michele Cabrini atrage atenţia asupra interesului crescând al 


acestui fenomen în prima jumătate a secolului al XVIII-lea, semnalat în epocă de Sébastien de 


$ thematic recall (eng.), folosită şi perfecționată de André Campra, cu precădere în lucrările sale în genul 
operă-balet. Cf. Greer Garden, A link between opera and cantata in France: tonal design in the music of 
André Campra, in rev.: „Early Music", xxi (1993), pp. 397-412. 

*Michele Cabrini, Upstaging the voice: diegetic sound and instrumental interventions in the French Baroque 
cantata, in rev.: „Early Music" (2010) 38 (1): 73-90 (19 noiembrie 2010). 

Brossard?, primul teoretician francez care a descris genul cantatei franceze şi autor, la rândul 
lui, al unor lucrări ce aparţin genului, dar si de Jean-Baptiste Dubos, care evidentia virtuțile 
dramatice ale instrumentelor afirmând că uvertura unei opere poate mişca ascultătorul la fel 
de mult precum versurile lui Racine ori Corneille?6. 

După cum arăta Brossard în descrierea pe care o făcea cantatei la începutul secolului 
al XVIII-lea, atât vocea cât şi instrumentele erau responsabile pentru a ilustra „varietatea 
expresiei si a mişcării [...], care ghidează imaginaţia [...] printr-o succesiune de [episoade ale] 
acţiunii si în felurite moduri” [trad.n.], recreánd coordonatele acţiunii exclusiv cu ajutorul 
mijloacelor sonore, care trebuie să suplinească lipsa stimulului vizual. Astfel, instrumentele 
depăşesc, în cadrul acestui gen, rolul acompaniator, devenind parte integrantă a desfăşurării 
dramatice şi contribuind în mod egal, alături de vocea solistă, la susținerea fluxului dramatic 
de-a lungul lucrării. 

Michele Cabrini oferă, în studiul său asupra efectului dramatic al instrumentelor în 
cantata barocă franceză evocat mai sus, o serie de exemple concludente, ilustrând câteva 
tehnici specifice, fie preluate din dramaturgia muzicală a genului operistic şi adaptate cantatei, 
fie inventate special pentru a servi expresivitátii dramatice a celei din urmă; din prima 
categorie reținem tehnica annonce (fr.), cunoscută încă din vremea lui Lully, care presupunea 
anunţarea intrării unor personaje noi în acţiune prin enuntarea incipitului ideilor muzicale pe 
care acestea urmau să le intoneze apoi în întregime, recitativul acompaniat, folosit pentru a 
ilustra legătura cu trecutul (povestirea unei întâmplări trecute, în care instrumentele joacă 
rolul unei „rame” stilistice in care aceasta se încadrează), sau prefatarea instrumentală a ideii 
muzicale enunțate vocal, ca şi cum aceasta ar preexista în sufletul naratorului, înainte de a fi 
verbalizată. Din cea de-a doua categorie fac parte procedee precum folosirea tempourilor, 
ritmurilor şi metrilor contrastanti pentru a ilustra spatii şi timpuri diferite ale acţiunii, 
alternanța rapidă între vocea solo si mici interjectii instrumentale, sau între tonică şi 
dominantă, pentru a surprinde zbuciumul interior al personajului, întreruperea bruscă şi 


repetată a discursului, folosită în acelaşi scop. 


55 Brossard documentează, in 1724, migraţia unor tipologii de efecte instrumentale orchestrale? — furtuna 
(tempéte), lupta (bruit de guerre) etc. — din zona stilistică a genului de operă în genurile de cantată şi motet, fapt 
certificat şi de Dubos, care pune în lumină adaptabilitatea uşoară la genurile nespectaculare a acestui tip de 
expresivitate specific uverturii de operă. Astfel, instrumentele muzicale vin să completeze efectul dramatic 
realizat prin intermediul vocii solo, într-un demers de recuperare exclusiv muzicală a lipsei parametrului 
expresiv vizual, de care cantata nu beneficiază. Cf. Ibidem. 

5 Ibidem. 

87 Sébastien de Brossard, Dissertation sur cette espèce de concert qu'on nomme cantate, Bibliothèque Nationale 
de France, Ms. fr. 5269, f.75, traducere adaptată din Sébastien de Brossard, Cantates françaises et italiennes, 
ed. J. Dorival, trad. M. Criswick, Versailles, 1997, p.xliii. Citat in Michele Cabrini, op. cit., p. 73. 


74 


După modelul detaliat mai sus, o parte dintre aceste procedee de potentare a 
elementului dramatic vor fi ilustrate în analizele ce urmează. 

În prima parte a studiului de față, aminteam despre Orphée descendant aux Enfers de 
Marc-Antoine Charpentier faptul că, deşi autorul textului literar pe care se bazează este 
necunoscut şi, mai mult, nu se cunosc alte lucrări muzicale compuse pe aceste versuri 
(fapt obişnuit în epocă), ele sunt elegant construite, folosind rima îmbrățişată, rima 
împerecheată, dar şi unele simetrii şi rime interioare (criminels — rochers) ale versurilor. Este 
semnificativ de remarcat că strofele dedicate personajului Orfeu au structuri simetrice de câte 
patru versuri cu rimă imbrátisatá, în timp ce părţile în care apar personajele secundare, 
Tantale şi Ixion, vădesc o structură aparte: fie strofe a câte două versuri cu rimă liberă 
(recitative), fie cu cinci versuri (24241, duet), în timp ce tertetul final este o strofă cu trei 
versuri, cu rimă între primul şi ultimul vers. Rimele sunt atent şi sugestiv construite: mes pas 
— trépas, supplice — Euridice, peine — inhumaine, vautours — amours, aman(t)s — tourmen(t)s. 

Din punct de vedere al structurii generale a lucrării, simetria se face simțită prin 
alternanţa între cele două arii ale lui Orfeu şi intervenţiile celorlalte două personaje, Tantale şi 
Ixion, în timp ce extremele sunt ocupate de preludiul instrumental si recitativul lui Orfeu? 
(vioară şi continuo), respectiv de tertetul final. Spre deosebire de modelul genului care s-a 
impus câteva decenii mai târziu, lucrarea aflată în atenţia noastră debutează nu cu un recitativ, 
aşa cum ar fi fost firesc, ci cu un preludiu, urmat — fără pauză, aşa cum indică autorul în 
partitură („passez sans interruption au récit d'Orphée sur le viollon (sic!)"), de recitativul 
amintit. De altfel, pe parcursul întregii partituri pot fi observate indicaţii asemănătoare ale 
compozitorului, precum „faites icy (sic!) un petit silence”, care delimitează „numerele” 
cantatei şi care dau mărturie despre importanța pe care compozitorul o acorda pauzei, ca 
element de potentare a discursului muzical-dramatic. 

Traiectul tonal al lucrării penduleazá între doi centri pregnanti — mi şi /a (cu relativa 
Do) — trasând o axă de simetrie între debut şi final, în jurul tonalitátii mi minor (finalul aduce 
cadenta picardiană). Bineînţeles, spectrul modal — major sau minor — se adaptează retoricii 


textului literar. 


5 Se pare cá acest recitativ neobişnuit — Récit d'Orphee sur le viollon (sic!) — care precede prima arie a lui Orfeu 
va fi fost cântat la vioară de tenorul care interpreta acest rol. De altfel, este documentat faptul că Charpentier 
însuşi susținea roluri de haute-contre (în practica modernă, corespunde cu vocea de alto masculină) în unele 
dintre producţiile artistice patronate de Marie de Lorraine, ducesă de Guise, în al cărei serviciu se afla 
compozitorul. Cf. John S. Powell, prefață la partitura Marc-Antoine Charpentier, Vocal Chamber Works, 
col. „Recent Researches in the Music of the Baroque Era, vol. XLVIII, A-R Editions Inc., Madison, f.a., p. Vii. 
Quittard sugerează cá acest rol solistic va fi fost susţinut chiar de către compozitor. Citat in Idem, p. Viii. 

Semnificativ este de remarcat, de asemenea, faptul că autorul îşi ia timp pentru a trasa 
cadrul intim, dar intens depresiv, în care ,actiunea"? urmează să se desfăşoare: în acest scop, 
optează pentru un preludiu instrumental în loc de obişnuitul recitativ introductiv, iar primul 
recitativ, cel al lui Orfeu, este la rândul lui scris pentru vioară şi acompaniament instrumental, 
lipsa aportului vocal din primele două numere sugerând dintru început covârşitoarea suferință 
a personajului principal, care se află în imposibilitatea de a-și verbaliza zbuciumul. lată, mai 
jos, felul în care compozitorul expune, încă din primele măsuri ale lucrării, celulele de bază 
ale desfăşurării ulterioare a piesei: 


Ex. nr. 1. M.-A. Charpentier, Orphée descendant aux Enfers, p. |, Prélude, m. 1-6 


[I. Prélude] 


Viollon d'Orph[éc] 


Fi[üte] allem[ande] 


Pr 


Viole 
[Basse continue) 


E 


[= 


Din exemplul de mai sus poate fi sintetizată esența concepției melodice a întregii 
lucrări, în centrul căreia se află mersul treptat descendent, saltul descendent de cvartă — 
perfectă sau micşorată, şi saltul ascendent de octavă, precum şi inversarea acestor intervale, 
ipostaze diverse ale suspinului care vor fi valorificate în cele două arii ale lui Orfeu şi în 
tertetul final. De asemenea, pedala pe mi a basului cifrat afirmă imuabilul mortii celei iubite. 

Un alt element de limbaj definitoriu din perspectivă melodică îl reprezintă pasul 
cromatic ascendent, prefigurat încă din preludiul cantatei (ex. 2) şi apoi reluat în prima arie a 


lui Orfeu (ex. 3) de către vocea solo — „aucun de vos tourmens n'esgalle mon supplice (sic!)”: 


*9 În fapt, acțiunea este redusă la minimum: o discuţie între Orfeu şi cele două umbre din Infern, care sunt 
fermecate de cântecul celui dintâi şi cărora acesta le mărturiseşte că supliciile la care sunt supuşi sunt uşoare în 
comparaţie cu suferinţa lui. Finalul fericit al cantatei este abia sugerat de ultimele versuri ale tertetului final, in 
care este preamărită fericirea celor doi îndrăgostiți. 

Ex. nr. 2. M.-A. Charpentier, Orphée descendant aux Enfers, p. |, Prélude, m. 52-57 


au-cun de vos. . tour-mens n'es- gal-le mon sup- pli-ce, 


Tot în aria retorică a suspinului se află şi imitatiile de incizii melodice, prefigurate la 
rándul lor incá din preludiu (ex. 4) si reluate apoi in prima arie a lui Orfeu (ex. 5): 


Ex. nr. 4. M.-A. Charpentier, Orphée descendant aux Enfers, p. L, Prélude, m. 30-35 


hi I 
| | 


T] 


Ex. nr. 5, M.-A. Charpentier, Orphée descendant aux Enfers, arie Orfeu nr. 2, m.130-137 


Acest discurs, întrerupt mereu de pauze, se precipită tot mai mult, amplificând treptat 
dramatismul, pe măsură ce Orfeu dă la iveală determinarea sa de a muri, dacă Infernul nu-i 
redă iubita (,,Ou rendez moy mon aymable Euridice / Ou laissez-moy descendre aux ombres 
du trépas"). Pauzele sunt, aici, alături de profilul general descendent al liniei melodice 
armonizat secvential cu întârzieri 7-6, în concordanţă cu textul, esenţiale din punct de vedere 
al potentárii elementului dramatic, mai ales când ele preced incizii melodice repetate, fie 
încadrate în secvenţe (ex. 4 şi 5), fie în pasaje ostinato. 

Dramatismul ariei ajunge la apogeu în zona finalului instrumental, când aceste suspine 
sunt reluate, fără aportul vocii soliste, prelungind plânsul dincolo de timpul legendar al 
acțiunii şi lăsând impresia că acesta nu a încetat, de fapt, niciodată. Aceste suspine muzicale 
sunt reluate în cea de-a doua arie a lui Orfeu, în care acesta le spune lui Tantale şi Ixion că 
suferinţele şi caznele lor sunt mult mai uşoare decât cele ale unui tânăr pe care moartea injustă 
îl separă de dragostea sa. Aici, suspinele sunt evocate din nou, fără intervenţie vocală, ca un 
ecou, ca o dureroasă readucere aminte a pierderii iubitei. 

În contrast faţă de aceste două momente, imitatia voci/instrumente va fi reluată in 


ultimul număr al cantatei, tertetul Orfeu-Tantale-Ixion, de această dată în ambiantá majoră, ca 

o încununare a curajului şi iubirii lui Orfeu, care a recâştigat-o pe Euridice (,,Hélas! Rien n'est 
egal aux bonheur des amans" (sic!)). 

Caracterul de implorare al discursului lui Orfeu din această primă arie câştigă un plus 
de dramatism prin folosirea cu consecvență a saltului ascendent de cvartă, de cvintá, sau chiar 
de octavă, fie pe timpul al doilea (neaccentuat), fie pe al treilea (accent secundar, ex. 6), în 
metru binar compus, cu prelungirea peste bara de măsură a valorii de notă, bineînțeles, pe 
cuvinte-cheie ale versului: 


Ex. nr. 6, M.-A. Charpentier, Orphee descendant aux Enfers, arie Orfeu, m.138-144 


moy monay- ma-bleEu-ri- 


În ceea ce priveşte timbralitatea instrumentală din această lucrare, remarcăm opţiunea 
compozitorului pentru combinaţia de coarde (vioară — simbolul şi întruchiparea lirei lui Orfeu 
şi continuo, la violă — probabil viola da gamba — şi clavecin) şi instrumente de suflat din lemn 
(flûte à bec, flûte allemande). Discursul instrumental, însă, neglijează, in spirit renascentist 
târziu, particularitátile timbrale ale acestor instrumente, căci polifonia echilibrată şi omogenă, 
cu insertii imitative, şi ambitusul destul de redus si asemănător ca registru al celor patru 
instrumente soliste creează iluzia unui singur instrument. 

Spre deosebire de lucrarea lui Charpentier, compusă cu treizeci de ani mai devreme, 
cantata Orphée de Louis-Nicolas Clérambault se bucură, din punct de vedere stilistic, de 
acumulările a trei decenii de evoluţie a scriiturii şi de asimilare a elementelor de stil italiene 
care se vor impune apoi în creaţiile scenice franceze din prima jumătate a secolului al XVIII- 
lea. 

Parametrul dramatic se evidenţiază aici prin rolul cumulativ al solistului vocal (voce 
înaltă de sopran sau haut-contre): el începe în rolul de povestitor, printr-un scurt recitativ în 
care îl prezintă pe Orfeu, continuând prin a-şi deplânge soarta (prima arie a lui Orfeu), pentru 
ca apoi, încurajat de vocea corului antic grec (pe care o interpretează tot el), să caute intrarea 
spre Infern şi să îl roage pe Pluton să-i redea iubita, amintindu-i de felul în care s-a 


îndrăgostit, la rându-i, de fiica lui Ceres (deci nefiind străin nici el de sentimentul iubirii). 

Înduioşat, Pluton (interpretat de acelaşi cântăreț) îi redă iubita, iar corul preamăreşte din nou, 
prin vocea solistă, victoria dragostei chiar şi asupra Infernului. 

Interesantă şi inedită apare aici structura versurilor, în catrene, cu rimă imbrăţişată, 
împerecheată şi, respectiv, incrucisatá, al căror autor este M. de Rochebrune, un apropiat al lui 
Antoine Houdar de la Motte — unul dintre cei mai cunoscuţi autori de librete şi versuri pentru 
lucrări vocale ai epocii. Chiar şi recitativele sunt construite pe versuri cu rimă, structurate tot 
în catrene. Frapantă pare, comparând cele două texte care stau la baza celor două lucrări 
analizate până acum, asemănarea celor două fraze menite să îl înduplece pe Pluton: „Ou 
rendez moy mon aymable Euridice / Ou laissez-moy descendre aux ombres du trépas" în 


1? 


cantata lui Charpentier, respectiv „Ramenons Euridice, ou restons chez les morts!” în cea a lui 
Clérambault. Asemănări pot fi detectate şi în finalul fericit al celor două texte, în care este 
evocată bucuria celor doi şi victoria dragostei asupra morții. 

Parametrul dramatic poate fi identificat şi în succesiunea centrilor tonali, care urmează 
un traiect destul de neobişnuit pentru epoca în care lucrarea a fost scrisă: după un debut în si 
minor (primele două numere — recitativ şi arie), centrul se mută pe So! (al doilea recitativ şi a 
doua arie), cel de-al treilea recitativ revenind la si minor pentru a pregăti prin semicadentá cea 
de-a treia arie (implorarea lui Orfeu), în neobişnuita tonalitate Si major, pentru ca aria 
următoare să revină la si minor, următoarea arie, în Re major, completează un traseu tonal 
îndrăzneţ, pentru ca ultimele două numere, să readucă în final centrul tonal inițial, si 
(ultimul recitativ în fa# minor, care pregăteşte aria finală, din nou în Si major). 

Faţă de cantata lui Charpentier, Orphée a lui Clerambault este mult dramatizat şi prin 
recitativele ce poartă pecetea neliniştii şi a frământării interioare a personajului mitologic, iar 
schimbările bruste şi abrupte ale trăirilor sale sunt surprinse în muzică prin alternante 
dinamice de motive ritmico-melodice sau prin dinamizarea liniei de basso continuo. lată, mai 
jos, cel de-al doilea recitativ al cantatei, în care se poate observa dinamizarea basului, dar şi 


schimbarea rapidă a expresiei, în funcţie de sentimentele personajului: 

Ex. nr. 7, L.-N. Clerambault, Orphee, recitativ 2, m. 1-16 

morts, R'a-me-nons Eu-ri - di- ce, ou res-tons chez les morts. 

În prima sa arie, de pildă, Orfeu imploră ecoul pădurii să nu mai răspundă vocii lui, 
căci nimic nu poate uşura durerea care îi presează sufletul. Textul este ilustrat muzical — 
cum altfel? — prin tehnica ecoului, la instrumentul obligato. Momentul e realizat prin 
intervenţii solistice scurte, alternative, între instrumentul obligato (vioară sau flûte allemande) 
şi partida de continuo, între care se distinge vocea solistică, asemenea unui partener egal al 


discursului vocal-instrumental polifonic: 

Ex. nr. 8, L.-N. Clérambault, Orphee, Aire tendre et piqué, m. 1-10 


7 Air tendre et piqué. 

De asemenea, o legătură mult mai strânsă a muzicii cu textul şi cu complexitatea 
stărilor sufleteşti ale eroului poate fi detectată în această muzică, ce combină libertatea şi 
supletea liniei melodice cu rafinamentul armonic si cu elemente de proveniență italiană 
precum secvențele, formele cu repriză, pasajele vocale melismatice de intensă virtuozitate etc. 

Structura cantatei e complexă, construită pe principiul traditional al alternantei de arii 
şi recitative, având în centru trei arii dispuse simetric, dintre care cea din mijloc constituie un 
veritabil lamento, în care Orfeu îl imploră pe Pluton să-i redea iubita. Compozitorul optează 
pentru o arie cu da capo, după model italian, cu instrumente obligato (aici „lira” lui Orfeu 
este simbolizată de flûte allemande şi vioară), al cărei mesaj emotionant — „Laissez vous 
toucher par mes pleurs / D'un sort affreux réparez le caprice / Rendez moi ma chere Euridice / 
Ne séparez pas nos deux coeurs", este exprimat prin armonii simple, passus duriusculus, gi 
prin întreruperi ale liniei solistice şi chiar ale continuo-ului, care lasă să se audă scurte 
intervenţii solistice, ca nişte implorări, ale flautului. Ca şi la Charpentier, întreruperea 
discursului vocal este asociată cu o durere inexprimabilă şi cu imposibilitatea de a verbaliza 


suferința extremă: 

Ex. nr. 9, L.-N. Clérambault, Orphee, Aire fort lentement, m. 55-67 


55 Fort lentement 

O atenție deosebită merită intervențiile aşa-zis „corale” din cadrul cantatei. Ele apar în 
două dintre arii (aria a doua şi aria finală, ambele intitulate Air gai). În prima dintre ele, Orfeu 
este încurajat să pornească spre Infern, în căutarea Euridicei („Allez Orphée, allez, que votre 
amour extrème / Serve d'exemple au l'Univers. /Il est beau qu'un mortel passe jusqu'aux 
Enfers / pour se rejoindre à ce qu'il aime"). ,,Ruperea" acțiunii şi intercalarea acestui moment 
de comentariu tipic tragediei antice greceşti este semnalată în muzică prin trecerea bruscă spre 
Sol major, dar şi prin schimbarea tempo-ului şi caracterului muzicii. Sugestia sonoritátii 
p 


,multimii" este realizată prin repetarea, în mișcare alertă, a exclamatiei „a/lez!”, in ritm 


punctat: 


Ex. nr. 10, L.-N. Clérambault, Orphée, Air gai, m. 9-15 


Al-lezOr- phée, al-lez, al- lez 

Un exemplu revelator de asimilare a tehnicii de scriitură italiană poate fi observat mai 
jos. Aici, tehnicitatea scriiturii vocale, frazele lungi, necesitând o respiraţie corespunzătoare, 
tehnica secventárii, ornamentatia unui discurs în valori ritmice extrem de scurte (în partitură, 
marcată cu +), precum şi complementaritatea ritmică cu linia flautului vor crea un contrast 
puternic cu fragmentul următor (trecere bruscă la tempo lent şi acompaniamentul sumar al 
vocii soliste) care reprezintă reluarea rugámintii fierbinți a lui Orfeu de a-l îndupleca pe 
Pluton, amintindu-i de faptul cá şi el a iubit (,, Vous avez ressenti la flamme / Du Dieu dont 
j'éprouve les traits. / L'aimable fille du Ceres / Par ses divins appáts sut embrasser votre 
âme.”): 


Ex. nr. 11, L.-N. Clérambault, Orphee, Air tendre, m. 102-114 

Nu mai putin importantá din punct de vedere al dramaturgiei muzicale este schimbarea 


metrului din binar in ternar, in momentele in care Orfeu se adreseazá lui Pluton. 


Cantata Orphée de Philippe Courbois a fost scrisă în același an cu cea omonimă a 
lui Clérambault, totuşi, din punct de vedere al structurii, vădeşte o construcție mult mai 
simplă şi mai standardizată față de cea din urmă. Pentru Courbois, scheletul formal si 
arhitectural al muzicii nu pare să se fi dovedit ofertant din perspectiva dramaturgiei muzicale. 
În schimb, compozitorul acordă o atenţie deosebită interludiilor instrumentale, şi mai ales 


pauzei, ca element expresiv şi de tensiune dramatică: 

Ex. nr. 12, Philippe Courbois, Orphee, interludiu instrumental, partea I, m. 22-33 


(folosirea retoricá a pauzei) 


Si aici, ca şi în cantata lui Clérambault, vocea solistă cumulează rolurile lui Orfeu, 
Pluton şi pe cel al naratorului. Elementul de noutate este acela că naraţiunea se desfăşoară atât 
la persoana a treia, cât şi la persoana întâi, fără însă ca acest lucru să fie particularizat şi 
muzical. 

Autorul textului nu se cunoaște, dar şi aici se pot distinge unele elemente de 
versificatie şi de rimă (passage — sauvage, loix — voix, sort — mort etc.), nu numai în arii, ci şi 
în recitative. 

Din perspectiva traiectului tonal, lucrarea pendulează între doi centri pregnanti — do şi 
sol — fiecare dintre ei apărând atât în ipostază majoră, cât şi minoră. Recitativul introductiv se 
deschide în sol minor, iar aria finală încheie lucrarea în Sol major. Aria mediană, cu trompetă 
obligato, în Do major, oferă elementul tonal de contrast, atât de necesar în configurarea 
arhitectonică a întregului. Neobişnuită apare aici relaţia de subdominantă dintre centrii tonali 
principali, care constituie un element arhaizant în desfăşurarea discursului muzical. 

Cantata debutează abrupt, cu un recitativ-declamatie, în care Orfeu deplânge moartea 
Euridicei: 


Ex. nr. 13, Philippe Courbois, Orphée, recitativ introductiv, m. 1-14 

Coborârea lui Orfeu în Infern este semnalată în muzică prin mersuri treptate 
descendente, mai întâi în mixturi de sexte la cele două viori, apoi în linia basului continuo: 


Ex. nr. 14, Philippe Courbois, Orphee, coborârea în Infern m. 41-51 (interludiu 
instrumental - recitativ mesure), 

Spre deosebire de primele două cantate analizate, cantata lui Courbois cuprinde şi 
momentul crucial al legendei în care Orfeu întoarce capul şi o pierde, astfel, definitiv pe 
Euridice, dar el nu îmbracă aici o formă dramatică, ci una mai degrabă epică, din păcate destul 
de neutră. 

Lucrarea se încheie, conform tradiției cantatei franceze, cu o morală care scoate în 
evidență nerăbdarea, ca principal vinovat al pierderii fiinţei iubite, ca şi în cazul textului 
cantatei omonime a lui Jean-Philippe Rameau. Paradoxal, aria finală — morala — se desfăşoară 
în major, în timp ce aria lui Orfeu, în care acesta încearcă să îl înduplece pe Pluton, care la 
Clerambault era în Si major, este aici în sol minor, conferind o cu totul altă atmosferă scenei 
(„Dieux redoute qui regnez sur les ombres, terminez mon funeste sort / Je viens chercher dans 
vos royaumes ou mon Euridice, ou la mort."). Şi în versiunea componistică a lui Courbois, 
,Jira" lui Orfeu este întruchipată tot de sonoritatea viorii. 

Şi în cantata lui Courbois se disting elemente de virtuozitate, atât vocală cât şi 
instrumentală (în special în linia solistică a trompetei). Din perspectiva vocii soliste, 
încredințate timbrului de bariton, aria cu trompetă obligato (,,Peut-on refuser la victoire aux 
doux éforts du tendre amour?") este cea mai dificilă, compozitorul recurgând la pasaje de 


perlatură vocală plasată în registru mediu-acut, pe cuvinte-cheie ale textului (aici, gloire): 

Ex. nr. 15, Philippe Courbois, Orphee, arie cu trompetă obligato, m. 29-40 

Ín cantata Orphée de Jean-Philippe Rameau, specia cantatei baroce franceze este 
deja ajunsă la maturitate. Aici, compozitorul experimentează mai degrabă virtuti expresive ale 
limbajului muzical decât noi structuri sau arhitecturi muzicale. Şi, pe drept cuvânt, forma de 
arie cu da capo câştigă în acest opus dramatism şi libertate, elemente pe care Rameau le-a 
utilizat ulterior in tragediile sale lirice. 

Pentru această cantatá, Rameau a avut la dispoziţie textul lui Louis Fuzelier, o 
bijuterie literară în versuri, în care rimele, tratate cu o oarecare libertate, creează arabescuri şi 
simetrii inedite. 

Acţiunea începe, tot printr-un recitativ abrupt, exploziv (ca si în cantata lui 
Philippe Courbois), după momentul în care Orfeu izbândeşte în demersul său de a-l convinge 
pe Pluton să-i redea viaţa iubitei sale, şi, spre deosebire de toate cantatele analizate anterior, 
această cantată surprinde cu exactitate, dar şi cu dramatism, momentul în care Orfeu îşi 
întoarce privirile spre Euridice. Astfel că primul moment dramatic al cantatei devine cel al 
pierderii ei definitive. De data aceasta, însă, este învinuită nu graba, nu nerăbdarea, ci iubirea 
însăşi: „Amour, amour, c'est toi qui fais mon crime / c'est à toi de le réparer!". Dragostea este 
trimisă de Orfeu înapoi în Infern, pentru a repara crima. Totuşi, în aria finală, nerábdarea este 
până la urmă cea învinuită de despărțirea definitivă a celor doi. Libertatea de care aminteam 


anterior se manifestă, de asemenea, şi în schimbarea pe spaţii scurte de timp, a metrului: 

Ex. nr. 16, Jean-Philippe Rameau, Orphée, recitativ, m. 31-37 

Un alt element specific al acestei cantate, în comparație cu cele analizate mai sus, este 
felul în care se structurează textul literar şi modul în care acesta determină structurarea 
muzicală: spre deosebire de cantatele lui Charpentier, Clérambault şi Courbois, unde 
repetițiile de text se realizau în funcție de anumite cuvinte-cheie sau sintagme, aici, 
sentimentul „reprizei”, ca reluare la sfârşit a unui fragment din text de cel puțin două versuri, 
devine un reper formal de referință. Mai mult, repriza este de cele mai multe ori dinamizată, 
nu numai din punct de vedere muzical, ci şi literar. De exemplu, în aria citată anterior, 
„Amour, amour, c'est toi qui fait mon crime”, reluarea versurilor la final aduce interogatia 
„Ne saurais-tu le réparer?", care îndulceşte imperativul primei enuntári a textului („c'est à toi 
de le reparer!”). 

Ca si Charpentier, Rameau „sudează” unele dintre părțile cantatei, prin indicatia 
„enchaînez”, pentru a oferi lucrării continuitatea şi coerenţa unei scene dintr-o operă. 

Paleta de tonalități nu este foarte variată: în general, recitativele realizează tranziția 
spre noua tonalitate, într-o succesiune firească şi simplă de centri tonali, aflați în relații de 
tonică-dominantă-tonică-subdominantă- tonică: Sol major (mi minor) — re minor — Re major — 
sol minor — do minor — sol minor — Sol major. 

Efecte dramatice se realizează, în această cantată compusă cu aproape o jumătate de 
secol după cea a lui Charpentier, şi prin salturi melodice mari şi rapide, prin trecerea de la 


ritmul cu valori egale la cel punctat şi invers, prin intercalarea pauzelor în discursul muzical 


instrumental (vioara solo). 

Dificultatea liniei ritmico-melodice solistice documenteazá nu numai preocuparea 
pentru ilustrarea dramatismului muzical, dar şi nivelul tehnic şi expresiv al vocii soliste, în în 
creaţiile din perioada ce a precedat marile creaţii lirice ale compozitorului: 


Ex. nr. 17, Jean-Philippe Rameau, Orphée, recitativ, m. 1-4 


Violon 


Dacá, din punct de vedere al actiunii, primele douá cantate analizate se inrudesc prin 
optiunea pentru finalul fericit, ultimele douá aduc in atentie momentul de slábiciune al lui 
Orfeu şi pierderea definitivă a Euridicei. 

Mai mult, toti cei patru autori au avut in vedere elementul dramatic, pe care l-au 
valorificat, dar păstrând o serie de caracteristici comune: tratarea specifică a salturilor, 
schimbarea metricii şi a ritmicii în funcţie de scopul dramaturgic vizat, folosirea repetărilor în 
cadrul textului literar, care au generat structurări, fie cu repriză, fie în formă de rondo, ale 
textului muzical, folosirea relaţiilor tonale între secţiunile cantatei ca element determinant în 
creşterea efectului dramatic, valorificarea continuității discursului, prin indicații de attacca, 
valorificarea expresivă a pauzei, utilizarea timbralitátii cu scop retoric. 

Chiar dacă recurg la procedee asemănătoare, cei patru compozitori o fac fiecare în 
modul cel mai personal, creând astfel patru lucrări care mărturisesc despre evoluţia unui gen 
şi a unui limbaj pe durata unei jumătăţi de veac. Cele patru lucrări se înscriu în zona de 
confluență între epic şi dramatic, de la cea mai epică — cea a lui Couperin, până la cea mai 


intens dramatică, dar şi cea mai recentă, a lui Rameau. 

Studierea elementului dramatic în muzica pură — în speţă în genul cantatei baroce 


franceze, este o etapă esențială în înțelegerea modului în care mitul şi-a îndeplinit funcția 


dramatică în genurile spectaculare (operă, balet). 

